S aktuelle Parteiprogramm vo der SP goht uf e Parteidag vom 12. bis 14. Novämber 1982 z Lugano zrugg. S sogenannte «Luganer-Parteiprogramm» isch s sächste Parteiprogramm in der Gschicht vo der Sozialdemokratische Partei, und isch in eme sächsjöhrige Prozäss vo 1976 bis 1982 erstellt worde. Zur Zit schaffe d Sozialdemokrate an ihrem sibte Parteiprogramm. Das wird am 30. und 31. Oktober 2010 am ordentlige Parteitag z Lausanne de Mitgliider zur Abstimmig vorgleit.